Αλέξανδρος της Έσσης

Ο Αλέξανδρος (γερμ. Alexander von Hessen-Darmstadt, 15 Ιουλίου 1823 - 15 Δεκεμβρίου 1888) από τον Οίκο της Έσσης ήταν πρίγκιπας της Έσσης & παρά τω Ρήνω. Με τον μοργανατικό γάμο του έγινε ο ιδρυτής του κλάδου του Μπάττενμπεργκ.

Βιογραφία
Ο Αλέξανδρος Λουδοβίκος Γεώργιος Φρειδερίκος Αιμίλιος ήταν το έκτο παιδί (τρίτο επιζήσαν) και ο τρίτος γιος του Λουδοβίκου Β΄ της Έσσης & παρά τω Ρήνω και της εξαδέλφης του Βιλελμίνης, κόρης του Καρόλου Λουδοβίκου της Βάδης. Μάλλον, όμως, ήταν γιος της Βιλελμίνης από τον εραστή της Άουγκουστ Λούντβιχ, Βαρόνο Σεναρκλάνς ντε Γκρανσύ. Η μητέρα του ζούσε χωριστά από τον σύζυγό της και είχαν διαζευχθεί, αλλά ο Λουδοβίκος Β΄  δεν αρνήθηκε την πατρότητα των δύο τελευταίων τέκνων της, Αλεξάνδρου και Μαρίας.  

Το 1839 ο τσάρεβιτς Αλέξανδρος, μέλλων Αυτοκράτορας της Ρωσίας, ζήτησε τη Μαρία ως σύζυγο και ο Αλέξανδρος τη συνόδευσε στη Ρωσία, όπου βαπτίσθηκε ορθόδοξη και ονομάστηκε Μαρία Αλεξάνδροβνα. Αφού έγινε ο γάμος, ο Αλέξανδρος έμεινε στην Αυλή της Αγίας Πετρούπολης. 

Μοργανατικός γάμος 
Αλλά δεν μόνο ήταν η πατρότητά του σκάνδαλο: ερωτεύτηκε την Γιούλια φον Χάουκε, κυρία των τιμών της αυτοκράτειρας Μαρίας Αλεξάνδροβνας. Η Γερμανο-Πολωνή Γιούλια ήταν κόρη υπουργού Πολέμου του Νικολάου Α΄· όταν έμεινε ορφανή, ο Τσάρος την πήρε υπό την προστασία του. Ο Τσάρος προόριζε τον Αλέξανδρο για μία ανιψιά του, αλλά ο Αλέξανδρος ζήτησε τη Γιούλια. Αν και ο τσάρος Νικόλαος απαγόρευσε τον γάμο, ο Αλέξανδρος την έκλεψε και τη νυμφεύτηκε στο Μπρέσλαου (νυν Βρότσουαφ) το 1851. Όταν παντρεύτηκαν, η Γιούλια ήταν έξι μηνών έγκυος στο πρώτο τους παιδί. Ο μεγαλύτερος αδελφός του, Λουδοβίκος Γ΄, τους επέτρεψε να έλθουν στην Έσση. Της απένειμε τον τίτλο της κόμισσας του Μπάττενμπεργκ. 

Σταδιοδρομία
Ο Αλέξανδρος ήταν πριν αξιωματικός του ρωσικού στρατού: ο Τσάρος του είχε αναθέσει ένα σύνταγμα λογχοφόρων και του είχε απονείμει τη διάκριση του Τάγματος του Αγίου Γεωργίου. Αλλά με το να εγκαταλείψει τη θέση του για να διαφύγει με τη Γιούλια φον Χάουκε στο εξωτερικό, κατάστρεψε τη σταδιοδρομία του. Με την αποδοχή από τον αδελφό του, μπόρεσε να λάβει θέση στον αυστριακό στρατό με τον όρο να μην διαμένει στη Βιέννη, που ήταν ντροπιαστικό. Ακολουθούσε τις μετακινήσεις του στρατού. Διακρίθηκε σε μάχες και το 1886 πολέμησε στο στρατό της Έσσης εναντίον της Πρωσίας. Η Έσση και η σύμμαχός της Αυστρία ηττήθηκαν και η Πρωσία προσάρτησε την Έσση-Κάσσελ, όχι όμως την Έσση-Ντάρμστατ του Λουδοβίκου Γ΄, σεβόμενη τη συγγένειά του με τον Τσάρο. 

 Ζωή στην Έσση 
Οι ετήσιες επισκέψεις του Αλεξάνδρου Β΄ και της συζύγου του, Μαρίας Αλεξάνδροβνας, στην Έσση, ανέβασαν το κύρος του μοργανατικού γάμου του Αλεξάνδρου και της Γιούλια. Ζούσαν στο Κάστρο Χαϊλίγκενμπεργκ στο Γιούγκενχαϊμ της Νότιας Έσσης. Το 1858 ο Λουδοβίκος Γ΄ αναβάθμισε τη Γιούλια σε Πριγκίπισσα του Μπάττενμπεργκ, τίτλο για αυτήν και τους απογόνους της. 

 Θάνατος 
Ο Αλέξανδρος απεβίωσε το 1888 σε ηλικία 65 ετών και ενταφιάστηκε στο κοιμητήριο του Ρόζενχοε στο Ντάρμστατ. Η Γιούλια έγινε Καθολική και απεβίωσε το 1895. Τα παιδιά τους μετανάστευσαν στο Ηνωμένο Βασίλειο, όπου η βασίλισσα Βικτωρία τους έδωσε υψηλές θέσεις και έκαναν δυναστικούς γάμους με μέλη της οικογένειάς της και άλλων βασιλικών οίκων.

Οικογένεια
Νυμφεύτηκε το 1851 τη Γιούλια φον Χάουκε, κόρη του κόμη Χανς Γιόχαν Μόριτς φον Χάουκε. Ο γάμος ήταν μοργανατικός. Απέκτησαν πέντε τέκνα:
 Μαρία (1852 - 1923), νυμφεύτηκε τον Γουσταύο του Έρμπαχ-Σένμπεργκ, απέκτησαν τέσσερα παιδιά.
 Λουδοβίκος (1854 - 1921), Μαρκήσιος του Μίλφορντ Χέιβεν, ναύαρχος της Μεγάλης Βρετανίας, νυμφεύτηκε τη Βικτωρία της Έσσης & παρά τω Ρήνω. Απέκτησαν τέσσερα παιδιά: 
 Αλίκη (1855 - 1969) παντρεύτηκε τον Ανδρέα της Ελλάδας και της Δανίας
 Φίλιππος (1921 - 2021), νυμφεύτηκε την Ελισάβετ Β΄ του Ηνωμένου Βασιλείου.
 Κάρολος Γ΄ (γενν. 1948).
 Αλέξανδρος (1857 - 1893), Πρίγκιπας της Βουλγαρίας, παντρεύτηκε μοργανατικά τη Γιοχάννα Λόιζινγκερ, απέκτησαν δύο παιδιά.
 Ερρίκος (1858 - 1896), Πρίγκιπας του Μπάττενμπεργκ, νυμφεύτηκε την Βεατρίκη του Ηνωμένου Βασιλείου, απέκτησαν τέσσερα παιδιά.
 Φραγκίσκος Ιωσήφ (1861 - 1924), Πρίγκιπας του Μπάττενμπεργκ, νυμφεύτηκε την Άννα του Μαυροβουνίου.

Πρόγονοι

Παραπομπές

Κατηγορία:Οίκος της Έσσης
Κατηγορία:Οίκος του Μπάττενμπεργκ
Κατηγορία:Μοργανατικοί γάμοι
Κατηγορία:Αποδέκτες του Τάγματος του Σωτήρος